Бинка Пеева
Очите ти зелени, устата ти гладна

chitanka.info

Здравей, Холдън,

моя юношеска любов!

(тогава още не бяха родени тийнейджърите)

С обърнатата бейзболна шапка ти,

аз — с много късите поли;

лъжехме повече от Били Лъжеца,

тогава и той беше нов;

хващаха ни на поразия,

бащите ни никога не казаха

нищо за наше оправдание

(внимавай сутрин като излизаш да не се срещнеш как се прибираш)

и ние нямахме какво да им кажем;

нощем се промъквах с надежда, че нашите са заспали,

а те ме чакаха ужасени от поколението;

бяхме скачени:

ти едната стена, аз — другата;

(ще се срещнем в ъгъла)

ти къдрокос —

аз дългокоса;

Прокол Харум и Муди Блу между Бийтълс и Стоунс;

красиви бяхме,

приятелите ни харесваха,

обаче

животът

ни подгони

и тръгнахме да оцеляваме,

а сега си в ареста.

Ако си умирал от глад, щях да те разбера.

напоследък имам склонност към глупости, прости ми

не съди, за да не бъдеш…

искам да кажа нещо дълбоко, примиряващо, искрено и истинско…

не мога.

Разби ми сърцето,

любими.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.